ወጣቱ ትውልድ ጣና ሐይቅን ለመታደግ ርብርብ ማድረግ እንደሚገባው የደብረማርቆስ ከተማ አስተዳደር ወጣቶች ጠየቁ።
ባሕር ዳር፡ ሰኔ 06/2012 ዓ.ም (አብመድ) ከደብረማርቆስ ከተማ አስተዳደር የአማራ ወጣቶች ማኅብር ቅርንጫፍና ከብልፅግና ፓርቲ ወጣቶች ሊግ የተውጣጡ ወጣቶች የእምቦጭ አረም ነቅለዋል።ወጣቶቹ የእምቦጭ አረምን የነቀሉት በደቡብ ጎንደር ዞን ሊቦከምከም ወረዳ ቅርኛ ገራገር ቀበሌ ነው። ከደብረማርቆስ አማራ ወጣቶች ማኅብር አረም ለማስወገድ ከመጡት መካከል ትዝታ ዓለም የእምቦጭ አረሙ በቶሎ መላ ካልተፈለገለት ጣና ሐይቅን ሙሉ ለሙሉ ሊያጠፋው እንደሚችል ስጋቷን ገልጻለች። ወጣቱም በስፍራው እየተገኜ የራሱን አሻራ ጣና ላይ ማሳረፍ እንዳለበት አሳስባለች። ‘‘ወቅቱ የኮሮናቫይረስ ወረርሽኝ ስጋት የሆነበት ቢሆንም የራስን ጤንነት ከቫይረሱ እየየደብረማርቆስ ከተማ አስተዳደር ብልፅግና ፓርቲ ወጣቶች ሊግ ኃላፊ ሀብታሙ ደመቀ ከደብረማርቆስ ተጉዘው ጣና ሐይቅ ድረስ የመጡት በርቀት ከማዘን ቀርበው የራሳቸውን ድርሻ ለመወጣት እንደሆነ ተናግሯል። እምቦጭ በጣና ሐይቅ ላይ ያደረሰው ጉዳት በተለያዩ የመገናኛ ብዝኃን ከተከታተለው ይልቅ በአካል ሲያዬው እንዳስደነገጠው የተናገረው ደመቀ ‘‘ጣና ላይ የጋራ ርብርብ ያስፈልጋል’’ ብሏል። ወጣቱም መንግሥትም የየድርሻቸውን መወጣት እንዳለባውም አሳስቧል። ወጣቶች ከተለያዩ አካባቢዎች ተነስተው ወደጣና ሐይቅ እንዲዘምቱ ባለሀብቶች ድጋፍ ማድረግ እንደሚገባቸውም ጠይቋል።ሌላኛው ከከተማ አስተዳደሩ ወጣቶች ማኅብር የመጣው በዕውቀቱ ተሾመ ‘‘አመጣጣችን የጣና ሐይቅን እምቦጭ አረም በአንድ ጀምበር ነቅለን እንጨርሳለን ብለን ሳይሆን የራሳችን ድርሻ ለመወጣትና ጣና ላይ ትኩረት እንዲደረግ ለማሳዬት ነው’’ ብሏል። ‘‘ጣና ታምሟል፤ ልንደርስለት ይገባል’’ ያለው በዕውቀቱ ጣና ሐይቅ የሁሉም ቅርስና የታሪክ ማኅደር በመሆኑ የጋራ ርብርብ እንደሚያስፈልገው አስታውቋል፡፡ በየትኛውም ክልል የሚገኝ የወጣት አደረጃጀት እና የማኅብረሰብ ክፍል የኢትዮጵያውያን የጋራ ሀብት ከሆነው የጣና ሐይቅ ላይ በመዝመት ከእምቦጭ መታደግ እንደሚገባውም አሳስቧል።የእምቦጭ አረምን ለመከላከል እና ለማጥፋት በርካታ ሥራዎች ቢሠሩም በታሰበው ልክ ከጣና ሐይቅ አረሙ ሊላቀቅ አልቻለም። አሁንም የሁሉንም ርብርብ የሚጠይቅ ጉዳይ ሆኖ ቀጥሏል።ዘጋቢ:- ታርቆ ክንዴ